Бодин/51
СЕДМИ ПРИЗОР
Јакинта и Теодора уђу нагло узбуђене.

ДРУГИ КНЕЗ: 
А, ево нам и краљица!
СВИ (вичу):
Живила! Живила! 
ЈАКИНТА и ТЕОДОРА (узму међутим Бодина на страну.)
ЈАКИНТА (тихо у страху): 
Јао, друже!
БОДИН:
Но! шта је! 
ТЕОДОРА (тихо):
Краљева
Чета крадом Панратин долази...
БОДИН (тише): 
Није добро!
ЈАКИНТА (ужаснута):
Ето видиш!
БОДИН (зграби је за руку):
Мучи!
Страх нас може сад упропастити.
ДРУГИ КНЕЗ (кад се клицање мало уталожи):
И јошт једну ту имамо главу 
На којој се круна поносила.
ТРЕЋИ КНЕЗ: 
Живила краљица Теодора!
СВИ:
Живила, Живила!
БОДИН (приступи међутим Вукану и рекне му
нешто на ухо.)
ВУКАН (метне калпак узме сабљу и припаше ју
па пође на десну страну к вратма.)
ДВОРАНИН (у исти мах утрчи с леве стране уплашен носећи калпак и сабљу и дајући ју Бодину):
Бежи царе, спашавајте с’ људи,
Поседе нам двор краљева војска.
ВУКАН (који је био застао да чује дворанина отвори врзта на десно. Копља га зауставе, и чује се споља):
Натраг!
СВА ГОСПОДА (скоче од стола и узбуне се грабећи сабље и опасујући их.)
СТЕПАН (оде на врата на десно и хоће напоље.)
БОДИН:
Мирно, браћо! Та свакому виси 
О бедрици сабља поуздана.

Бодин